এক অন্যরকম ভালোবাসার গল্প বুনলেন মানসী

কলকাতা: সম্পর্ক কী কেবল গড়ে ওঠে শুধু দুটি মানুষের মধ্যে! দুটি মানুষের সঙ্গে জড়িয়ে থাকে দুটি পরিবারের মানুষজনও। সম্পর্ক আর প্রেমের মানকে একটু ভিন্ন আঙ্গিকে নিয়ে আসছেন অভিনেত্রী মানসী সিনহা (Manasi Sinha)। এবার তিনি পরিচালকের আসনে। সম্প্রতি মুক্তি পেল তাঁর পরিচালিত ছবি ‘এটা আমাদের গল্প’ (Eta Amader Golpo)-র ট্রেলার। শহরের এক অভিজাত রেস্তোরাঁয় হয়ে গেল ছবির ট্রেলার লঞ্চ অনুষ্ঠান।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৪৭)

এই ছবির গল্প শুধু দু’টি মানুষের নয়। বরং আরও নানা মানুষের গল্প। আসলে যাঁরা সম্পর্কে বিশ্বাসী, তাঁদের কথাই বলবে ‘এটা আমাদের গল্প’। এই পৃথিবীতে প্রত্যেকটি মানুষের জন্য একটা ঘর আছে, সেই ঘরটা খুঁজে নিতে হবে। সেখানে শ্বশুর বাড়ি, বাপের বাড়ি এইগুলো বিষয় নয়- বিষয় হল ভালোবাসা। এমনই নিখাদ ভালোবাসার গল্প বলবে ছবিটি। ছবিতে একটি বাঙালি ও পাঞ্জাবি পরিবারের কাহিনি দেখা যাবে।

আরও পড়ুন: রহস্যের কিনারায় আবারও ‘ফেলুদা’ ইন্দ্রনীল

ছবিতে মুখ্যচরিত্রে দেখা যাবে শ্বাশত চট্টোপাধ্যায় (Saswata Chatterjee), অপরাজিতা আঢ্য (Aparajita Auddy), খরাজ মুখোপাধ্যায় (Kharaj Mukherjee), কনীনিকা বন্দ্যোপাধ্যায় (Koneenica Banerjee), সোহাগ সেন (Sohag Sen), দেবদূত ঘোষ (Debdut Ghosh) সহ আরও অনেক খ্যাতনামা অভিনেতাদের। ‘এটা আমাদের গল্প’ সম্পূর্ণ ভিন্ন ঘরানার একটি প্রেমের ছবি হবে বলেই কলকাতা টিভি ডিজিটালকে জানিয়েছেন মানসী সিনহা। ধাগা প্রোডাকশন (Dhagaa Production)-এর ব্যানারে শুভঙ্কর মিত্র ও সুভাষ বেরার প্রযোজনায় আগামী ২৬ এপ্রিল মুক্তি পাবে এই ছবি।