তারকাদের ‘কিশমিশ’ মুহূর্তরা

শুক্রবার মুক্তি পাচ্ছে দেব-রুক্মিণীর রোম্যান্টিক ছবি ‘কিশমিশ’।ছবির ট্রেলার এবং একের পর এক গান ইতিমধ্যেই জিতে নিয়েছে দর্শকের মন।ছবিতে দেব ও রুক্মিণীর সঙ্গে মুখ্য ভূমিকায় অভিনয় করেছেন কমলেশ্বর মুখোপাধ্যায়,খরাজ মুখোপাধ্যায়,অঞ্জনা বসু ও জুন মালিয়া।শুক্রবার বড়পর্দায় মুক্তি পাবে ছবি।ঠিক তার আগেই প্রযোজনা সংস্থার তরফে প্রকাশ্যে এল একটি নতুন ভিডিও।নিজেদের স্পেশাল ‘কিশমিশ’ মোমেন্ট শেয়ার করলেন ছবির তারকারা।আসুন দেখে নি নিজেদের কিশমিশ মুহূর্ত নিয়ে কি বলছেন তাঁরা।শুক্রবার মুখোমুখি হচ্ছে টলিপাড়ার দুই সুপারস্টার জিৎ ও দেব।দীর্ঘদিন পর রোম্যান্টিক ছবিতে জুটি বেঁধেছেন দেব ও রুক্মিণী।কাজেই ‘কিশমিশ’ নিয়ে যে দেব ভক্তদের দারুণ উন্মাদনা রয়েছে তা বলার অপেক্ষা রাখে না।কিন্তু দেবের বক্সঅফিস সাফল্যের পথে অন্যতম কাঁটা হতে চলেছে জিতের ‘রাবণ’।

ছবির ফার্স্ট লুক প্রকাশ্যে আসার পর থেকেই জিতের ভক্তমহলে ক্রমশই বেড়েছে আগ্রহ।বেশ কিছু বছর ধরেই সময়টা ভালো যাচ্ছিল না টলিপাড়ার সুলতানের।তাঁর একের পর এক ছবি মোটেও ভালো ফল করেনি বক্সঅফিসে।তাই দেবের মতো বক্সঅফিস সাফল্য নিয়ে আশাবাদী জিৎও।এবার শেষ লড়াইটা কে জেতেন সেদিকেই নজর থাকবে আমাদের।