ভালবাসা যারে কয়

অসামান্য এক ভালবাসার গল্প নিয়ে বড়পর্দায় আসছে দেব ও রুক্মিণীর নতুন ছবি ‘কিশমিশ’।দীর্ঘদিন পর স্ক্রিনে দেখা যাবে টলিপাড়ার এই রিয়েল লাইফ জুটির অনস্ক্রিন প্রেম।কাজেই ছবি নিয়ে যে বাঙালি সিনেপ্রেমীদের রীতিমতো আগ্রহ রয়েছে তা বলার অপেক্ষা রাখে না।মুক্তি পেল রাহুল মুখোপাধ্যায় পরিচালিত নতুন ছবি ‘কিশমিশ’-এর নতুন গান ‘কান্না’।নীলায়ন চট্টোপাধ্যায়ের সুরে ছবির এই স্যাড সংটি গেয়েছেন পাপন।আসুন দেখে নি তেমন হল ‘কিশমিশ’-এর এই নতুন গান।বহুবছর আগে প্রাণের কবি রবিঠাকুর লিখে গিয়েছিলেন, ‘’সখী ভাবনা কাহারে বলে,সখী যাতনা কাহারে বলে,তোমরা যে বল দিবস রজনী ভালবাসা ভালবাসা, সখী ভালবাসা কারে কয় সেকি কেবলই যাতনাময়।‘’ বিশ্বকবির সেই বিখ্যাত গানের লাইনগুলোয় যেন বারবার সত্যি হয়ে উঠেছে ‘কিশমিশ’-এর এই নতুন গানে।

ট্রেলারের মতো ছবির আগের দুটি গানও দারুণ জনপ্রিয় হয়েছে।এমনকি ‘কিশমিশ’-এর গানে রিল ভিডিও তৈরি করছেন টলিপাড়ার সেলিব্রিটিরাই।‘টনিক’-এর পর দেবের নতুন ছবি ‘কিশমিশ’-ও যে বক্সঅফিসে সারা ফেলবে তা বলাই বাহুল্য।ছবিতে দেব ও রুক্মিণী ছাড়াও মুখ্য ভূমিকায় রয়েছেন খরাজ মুখোপাধ্যায়,অঞ্জনা বসু,কমলেশ্বর মুখোপাধ্যায় ও জুন মালিয়া।আগামী ২৯ এপ্রিল বড়পর্দায় মুক্তি পাবে ‘কিশমিশ’।